La supressió de la línia 19 de l’EMT col·lapsa la línia 16: "El bus passa de llarg i ens deixa a terra"

La supressió durant el mes d’agost de la línia 19 de l’EMT Palma, que connecta habitualment la UIB i el Parc Bit amb la Porta del Camp, ha provocat la saturació de la línia 16, que dona servei al Secar de la Real i Establiments, segons denuncien veïns de la barriada. L’EMT va anunciar que l'L19 quedaria sense servei durant l’agost i que recuperaria el recorregut l’1 de setembre.