Palma obre un expedient al conductor d’una calessa que va tirar aigua a una jove

L’Ajuntament de Palma ha obert un expedient informatiu arran de la difusió a les xarxes socials d’un vídeo relacionat amb un conductor d’una calessa de cavalls. A les imatges, una jove recrimina a un dels conductors que no doni de beure a un dels animals i, durant la discussió, l’home acaba llançant-li aigua mentre la dona està sent gravada.